**เรียน ผู้ดูแลระบบ**

การเพิ่มเติมหรือเปลี่ยนแปลงแผนพัฒนาท้องถิ่นสี่ (พ.ศ.2561 – 2564) เมื่อคณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่นแล้ว ตามระเบียบ มท ว่าด้วยการจัดทำแผนพัฒนาฯ พ.ศ.2559 กำหนดให้ (2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น ขอเรียนถาม

1. คณะกรรมการพัฒนาท้องถิ่น ประชุมพิจารณาให้ความเห็นชอบร่างแผนฯ ก่อน แล้วค่อยให้ประชาคมท้องถิ่นพิจารณาร่างแผนฯ ใช่หรือไม่

2. คณะกรรมการพัฒนาท้องถิ่นและประชาคมท้องถิ่น สามารถพิจารณาร่างแผนพัฒนาท้องถิ่นพร้อมกันได้หรือไม่ (สามารถเชิญคณะกรรมการพัฒนาฯ ไปประชุมร่วมกับการประชาคมท้องถิ่นได้หรือไม่)

3. การเพิ่มเติมแผนพัฒนาท้องถิ่นสี่ กรณีจัดซื้อครุภัณฑ์ เช่น โต๊ะ-เก้าอี้ทำงาน คอมพิวเตอร์ใช้ในสำนักงาน ต้องให้ประชาคมท้องถิ่นพิจารณาให้ความเห็นชอบด้วย ใช่หรือไม่ และต้องประชาคม ทั้ง 2 ระดับ ใช่หรือไม่

4. โครงการที่มีการเพิ่มเติมหรือเปลี่ยนแปลงแผนพัฒนาท้องถิ่นสี่ปี ต้องนำไปจัดทำงบประมาณจริงใช่หรือไม่